Plavnik
Plavnik (talijanski: Plauno) je otok u Jadranskom moru u Hrvatskoj, u Primorsko-goranskoj županiji.

Karakteristike 
Otok ima površinu od 8,64 km², najviši vrh je brdo visoko 194 metara, kod kanala Krušija. Dužina njegove obale iznosi 18,477 km. .

Plavnik je dug 6,3 km u smjeru sjeverozapad-jugoistok.

Uz sjeveroistočnu obalu leži otočić Krnjacol, a na jugoistoku u Kvarneriću duguljasti otočić Kormati, koji je stanište kolonije galeba. 
Rt Mali Pin je najsjevernija točka otoka, a najistočnija je Tenka punta. Rt Madona leži na krajnjem jugu, a Rt Veli Pin na krajnjem zapadu, tu se nalazi i svjetionik. 

Plavnik je udaljen od otoka Cresa svega 1 km, od kog ga dijeli Kanal Krušija. Tu se nalazi najveća dubina sjevernog Jadrana od 128 metara. Od otoka Krka je udaljen 5 km.

Otok nije stalno naseljen, sve donedavno korišten je kao pašnjak za ovce, a danas ga posjećuju turisti izletnici. U novije vrijeme koriste ga lovci koji su ga zakupili kao lovište i na njemu naselili pored uobičajenih zečeva, i jarebica i jelena lopatara.

Otok je stanište bjeloglavog supa, pa postoji inicijativa da se proglasi zoološko -  botaničkim  rezervatom.

Transport 

Do otoka nema stalne brodske veze, ali ima mali poljski aerodrom za manje avione i helikoptere.

Izvori

Vanjske veze 

 Karta otoka Plavnik 
Kvarnerski otoci
Otoci u Hrvatskoj